Villanuga

Villanuga —aragoieraz— edo Villanúa —gaztelaniaz— Huescako probintziako (Espainia) iparraldeko udalerri pirinioarra da. Aragoi ibarrean kokatuta dago.

Udal-barrutian Cenarbe eta Aruej herri hustuak eta Lierde, Izuel eta Santiago herrixka hustuak daude.

Historia 

Biztanleria iraunkorraren lehen aztarnak Neolitikokoak (K.a. 3000) dira: herria inguratzen duten dolmen batzuk. Las Güixas-eko haitzuloan zeramikaren aztarnak eta txanpon erromatarrak aurkitu dituzte, IV. mendera arte etxebizitza eta babesleku bezala erabilpenaren adierazgarriak.

Nahiz eta Villanugari buruzko lehen aipamen historikoa 992ko Cartulario de Santa Cruz de la Serós kartularioan ageri den, hiribildu honen sorrera lehenagokoa da, IX. mendekoa.

Villanugak bere biztanleen kopururik altuena XX. mendeko bigarren hamarkadan iritsi zuen, 1.100 biztanle baino gehiago Canfranceraino doan trenbideari esker. 1960 eta 1980 artean emigrazioaren ondorioz biztanleria gutxitu zen, 199 biztanletara iritsiz. Egun turismoari esker 500 biztanle baino gehiago daude erroldatuta.

Turismoa 
Bisitatzeko leku interesgarrienak: alde zaharra, San Esteban eliza erromanikoa, Las Güixas haitzuloa, trenbideko bidezubia, dolmenak eta zubi zaharra.

Inguruetan Cenarbe eta Aruej herri hustuak. Udalerri honen lurretan dago Collarada mendia; 2.886 metro dituelarik, Jazetaniako gailurrik garaiena da.

Jaiak 
 Andre Mariaren jaiotza (irailaren 8a) eta San Eztebe (abenduaren 26a) ospatzen dituzte.

Kanpo estekak 
  Villanugari buruzko datuak eta argazkiak

Jazetania
Villanúa